**OIKEAT VASTAUKSET KPL 14 JA 15**

1: Mitä merkittäviä edistysaskelia lääketieteessä, fysiikassa ja historiatieteessä tehtiin 1800-luvulla?

lääketiede

● Havaittiin mikrobien aiheuttavan tauteja.

● Hygieniaa parannettiin ja leikkaukset onnistuivat useammin.

● Sairauksia parannettiin leikkauksilla.

● Nukutusaineet otettiin käyttöön.

● Röntgenkuvauksella tutkittiin keuhkotautia.

fysiikka

● Kehitettiin erityisesti sähköoppia ja sähkömagnetismia sekä sähkölaitteiden käytännön sovellutuksia, kuten sähkölamppuja ja sähköratoja.

historia

● Historiasta tuli ajan muotitiede.

● Historiantutkimuksen menetelmät kehittyivät.

● Arkistotutkimus ja lähdekritiikki kehittyivät ja loivat pohjan nykyiselle historiantutkimukselle.

● Arkeologia kehittyi tieteenä Pompeijin kaivausten seurauksena.

2. Miksi koko kansan kouluttaminen nähtiin tärkeäksi 1800-luvun jälkipuoliskolla?

● Kun oltiin siirrytty sääty-yhteiskunnasta luokkayhteiskuntaan, oli koulutuksen avulla mahdollisuus nousta parempaan asemaan.

● Koulutuksen piti vastata käytännön tarpeisiin ja pätevää väkeä koulutettiin esimerkiksi teollisuuden palvelukseen.

● Koulutuksella oli tärkeä merkitys kansan yhtenäistäjänä.

● Koulutuksen avulla kansalaisista saataisiin myös isänmaataan rakastavia ja velvollisuudentuntoisia.

● Myös naisten koulutuksen tärkeys ymmärrettiin.

3. Etsi video tai pilakuva Charles Darwinista ja tee siitä analyysi.

● Opiskelijan oma vastaus.

4. Minkälaisia piirteitä liittyi uusklassismiin?

● Siihen liittyi antiikin jäljittely ja ylevyys.

● Selkeitä linjoja korostettiin.

● Se näkyi erityisesti arkkitehtuurissa.

5.Miten romantiikan ja realismin taiden heijastelivat oman aikansa yhteiskuntaa?

romantiikka

● Romantiikka syntyi Ranskan vallankumouksen ja sitä seuranneiden sotien jälkeen, jolloin haluttiin palata sekavista oloista taas rauhallisempaan aikaan.

● Valistuksen korostaman järjen tilalle nousivat tunteet. 1800-lukua onkin kutsuttu tunteiden vuosisadaksi ● Nationalistiset aatteet heijastuivat romantiikkaan, nationalismin hengessä monessa maassa luotiin kansallisromanttisia teoksia ja taiteilijat ammensivat aiheitaan historiasta.

● Romantiikan aikana kirjoitettiin kansalliseepoksia ja perustettiin kansallismuseoita.

realismi

● Teollisen yhteiskunnan ongelmat saivat taiteilijat maalaamaan realistisesti.

● Ateljeiden ohella alettiin maalata luonnossa.

● Aiheiksi tuli todellisen elämän tapahtumat.